 Hayo yalielezwa jana na Mkuu wa Wilaya ya Nyamagana, Baraka Konisaga wakati akifungua tawi hilo ambapo alisema taasisi nyingi za fedha zimekuwa zikitoza riba kubwa katika mikopo wanayotoa.“Shida kubwa ya wafanyabiashara wa jijini Mwanza ni mitaji, hivyo ujio wa benki ya Baroda ni changamoto katika kutatua tatizo hilo lenye ushindani mkubwa,” alisema Konisaga.Alisema kuwapo kwa huduma za kibenki ni kichocheo madhubuti cha maendeleo ya uchumi kwani sekta ya fedha ina umuhimu wa kipekee katika uchumi kama ilivyo kwa nchi yoyote duniani.Awali Mkurugenzi Mtendaji wa Benki ya Baroda, Prem Narayan Sharma alisema tawi hilo ni la nne kufunguliwa nchini ikiwa ni jitihada za kusogeza huduma karibu na wananchi.